Bolgatanga Technical University

**Bolgatanga Technical University Sakura BTU** la, (kanɛ da dɛŋi buon Bolgatanga Politechnic) anɛ zama sakur titaar n bɛ Upper East Region Ghana, West Africa. Li lieb sakur titaar, university siesim la, li zamisa la nɛ zamisa zinis la kal paasid nɛ biel biel. Li da lieb Technical University nɛ Ghana zugraan kʋdʋg, John Dramani Mahama. Ba da ziel zakur la nɛ 1999 amaa ka pinili ba zamisa la nɛ 2003 Sɛnlʋŋ nwadig la ni, lin da an Bolgatanga Politechnic la.

## Sakur la zinis
Nananna nwa, sakur la bɛnɛ zinis ayi, ka Sakura tʋʋma la mɛŋ niŋid nɛ Sumbrungu n bɛ Bolgatanga nɛ Navrongo suoraug titaarin la, ka ba da yɔɔgi li 2007. Bolgatanga an Upper East Region Ghana tenpʋʋg titaar, ka li nidib la kal kanɛ pʋ paae 70, 000 teŋin la. University la da pinili anɛ sakuri bɛ Bukere an tenbili Bolgatanga pʋʋgin. Yiiga tʋmtʋmnib la da tʋm nɛ ani hali ti paae Sumbrungu din la da ti mɛɛ naae la. Nananna nwa, Bukere Sakura mɔri zamisa ka sakur bɛda nɛ sakur bibis wʋsa ken yʋʋŋi zamisid.

## Li siiŋir
PNDC wada 321 (1992), ka ba da tɛnrigi li 2007 yʋʋmin ka li an Parliament tʋʋm, (Act 745). Ka Technical University nam tɛnrigir tʋʋm 2020, Act 1016 5? la da tiak Sakura niŋi li Technical University 2020 yʋʋm la, Vaala nwadigin la.

Zamisa da siiŋ nɛ Sɛnlʋŋ nwadig la 2003 yʋʋm la ni, Bukere teŋin. Yʋʋma nwa nii, Sakura nɛ lin da ti lieb university la nɔbig ya, zaŋi keŋ mɛɛb nam la kal zinigin, paanib nɛ tʋmtʋmnib kal nɛ ba sakur kasɛt gbana paŋ zinigin.

## Zamisa nɛ ba luos
University la paan zamisa sieba la gaad zamisa kɔnɔb-kɔnɔb ban pisi nɛ anu, ba paan HND nɛ Diploma zamisa buudi atan Btech sakurin la.

*  Business nɛ Management zamisʋg Sakur

*  Aplied Science nɛ Arts Sakur

*  Engineering Sakur

*Ecological Agriculture* an ba zamis kpan sakurin la, ka li bɛnɛ zinI kpieŋin kanɛ ka ba gʋʋn bʋnkɔnbid, zini kan la lieli nɛ Togo nɛ Burkina Faso. Tʋʋma la ziniginɛɛ sakura zaŋ zuod nɛ kuob nɛ gʋʋl lʋgʋr la nɛ Savanah Agriculture Research Institude (SARI), nɛ Skills Development Fund (SDF), ye li sʋŋ ka kuob nɛ gʋʋlʋg tʋʋma Savanah sʋʋlim Ghana nyɛ paŋ ka nɔbig. Ecological Agriculture nɛ Agricultural Engineering Master degree nam pʋn ye gbanae nɛ    

                                             **ZAMISA LUOS**   
  

                                         **ZAMISA NAM**

## Ban laas nɛ sieba
Bolgatanga Technical University la laam tʋmmɛ nɛ sakur sieba, ban anɛ Ouagadougou University n bɛ Burkina Faso, linɛ kpie nɛ Accra, Ghana tempʋ-titaarin la, ye fariŋ sakurbibis zamis naasaal pianad, nɛ tʋʋma zaŋir zinigin.

Maryland University, Eastern Shore, USA laas nɛ ba n gɔt gbana banɛ ka ba mɔri zamisid, nɛ suo-sʋma banɛ sʋm ye ba dɔlisi zamisid zaŋi ken saam diesig nɛ gɔɔnbin. Ba tiakid paanib nɛ sakurbibis la ye bam aal viisig ka li sʋŋi ba zamisʋgin la.

Ba mɛ laam zamisid nɛ Apidon Academy of Science, Burkina faso. AAS anɛ banɛ mɔr baŋir bɛdigʋ management zamisʋg nɛ statistical zamisʋg sociology ni.

Ban laas nɛ sieba

Bolgatanga Technical University la laam tʋmmɛ nɛ sakur sieba, ban anɛ Ouagadougou University n bɛ Burkina Faso, linɛ kpie nɛ Accra, Ghana tempʋ-titaarin la, ye fariŋ sakurbibis zamis naasaal pianad, nɛ tʋʋma zaŋir zinigin.

Maryland University, Eastern Shore, USA laas nɛ ba n gɔt gbana banɛ ka ba mɔri zamisid, nɛ suo-sʋma banɛ sʋm ye ba dɔlisi zamisid zaŋi ken saam diesig nɛ gɔɔnbin. Ba tiakid paanib nɛ sakurbibis la ye bam aal viisig ka li sʋŋi ba zamisʋgin la.

Ba mɛ laam zamisid nɛ Apidon Academy of Science, Burkina faso. AAS anɛ banɛ mɔr baŋir bɛdigʋ management zamisʋg nɛ statistical zamisʋg sociology ni.

## Mim-maasim yɛla
University la da gaŋ nidibi tisi ba paŋ, ka ba da kɛ ka sɔ wʋsa da dɔlis COVID-19 luasig suoyala. nɛŋa da ye li sʋŋ nɛ gu corona virus sakurin la, sakurbibis la da tiebid ye ba lɔɔŋ yʋʋmkanɛ da bɛ tuon zamisʋg la.

## Gɔsim nɛŋa yaas
·       List of universities in Ghana

·       Education in Ghana

## Gbamvɛɛnsa